Kiprda ikki g‘ildirakli aravalarda poyga aks etgan qadimiy mozaika topildi

Kipr qadimiy ashyolar departamenti mamlakat poytaxtidagi Akaki tumanida topilgan ko‘hna mozaika qismlarini namoyish etdi. Bu haqda “TASS” xabar bermoqda.

Departament mutaxasssislariga ko‘ra, arxeologik qazishmalar chog‘i topilgan mozaikali pol milodiy IV asrda yaratilgan. Unda o‘sha davrlarda o‘ta ommalashgan sport turi — ikki g‘ildirakli aravalarda poyganing turli ko‘rinishlari aks ettirilgan. Juda yaxshi saqlangan mozaika olimlarga qadimgi kiprliklar madaniyati va hayot tarzi haqida to‘liqroq tasavvurga ega bo‘lish imkonini berishi bildirilmoqda.